R-Leng ร้านบุฟเฟ่ต์ปิ้งย่างในซอยงามวงศ์วาน56 เดินจากปากซอยประมาณ20เมตรร้านอยู่ซ้ายมือ 

บรรยากาศและการบริการ เราว่าตัวร้านไม่ค่อยสะอาดเท่าไหร่ ร้านดูสลัวๆอากาศไม่ค่อยถ่ายเท เก้าอี้ที่นั่งทานเตี้ยเกินไปเวลาย่างต้องยืนไม่งั้นมองไม่เห็น 

ราคาต่อหัวถ้าทานเฉพาะบุฟเฟต์ไม่รวมเครื่องดื่มอยู่ที่คนละ189แต่มีคิดค่าเตาเพิ่มอีก25บาทเอากะเค้าสิ เลยเลือกที่บุฟเฟต์ทุกอย่างรวมเครื่องดื่มคนละ229 ของที่จะปิ้งย่างมีให้เลือกค่อนข้างน้อยประมาณ10กว่าถาดได้มั้ง เบค่อนอร่อยเราปิ้งเบค่อนอย่างเดียวเลย เมนูทานเล่นก็มี4-5อย่างชอบไก่ทอดที่สุดทอดมาร้อนๆกรอบๆ นอกนั้นก็มีขนมจีบ ข้าวผัด ส่วนน้ำจิ้มก็พอทานได้ถ้ามีพริกกระเทียมใส่คงดี (จริงๆที่ร้านก็มีแต่สภาพไม่น่ากิน) เมนูขนมหวานก็มีพวกลูกชิดวุ้นมะพร้าวในน้ำกะทิ(กะทิมาเป็นกล่องๆเลย) ที่เด็ดคือไอติมมีให้เลือกมากกว่าสิบรสพร้อมโคนกรอบๆอย่างดี

โดยรวมก็พอทานได้แต่ถามว่ามาอีกมั้ยคงคิดเยอะ เพราะที่มาวันนี้คือน้องๆที่ทำงานชวนมา